જાપાનમાં યોજાયેલી ૧૯૯૪ની એશિયન ગેમ્સમાં ભારતે ચાર ગોલ્ડ મેડલ પોતાના નામે કર્યા અને પોઇન્ટ ટેબલમાં આઠમા સ્થાને રહ્યું હતું. એમ તો ભારતે આ પહેલાં ઘણા ગોલ્ડ મેડલ ઘણી રમતોમાં પોતાના નામે કર્યા હતા, પરંતુ શૂટિંગમાં ૧૯૭૮માં સોનેરી શરૂઆત થઈ, પરંતુ ત્યાર બાદ ૧૯૯૪ સુધી ભારતીય શૂટર ગોલ્ડ પર નિશાન લગાવવાથી ચૂકી ગયા હતા. ૧૯૯૪થી ભારતની શૂટિંગમાં સોનેરી સફર શરૂ થઈ, જે હવે એક નવા મુકામ સુધી પહોંચી ગઈ છે. એ ઉપરાંત કબડ્ડીની દમદાર સફર પણ ૧૯૯૪ની એશિયન ગેમ્સમાં ચાલુ રહી હતી.